Alauksta iela (Rīga)
Šis raksts ir par ielu Rīgā. Par citām jēdziena Alauksta iela nozīmēm skatīt nozīmju atdalīšanas lapu. Alauksta iela ir Rīgas iela Latgales priekšpilsētas Grīziņkalna apkaimē. Alauksta iela sākas krustojumā ar Aleksandra Čaka ielu pretī Rīgas Centra sporta kvartālam (bijušā LU stadiona teritorijai) un beidzas krustojumā ar Vārnu ielu, netālu no tās krustojuma ar Pērnavas ielu. Ielas kopējais garums ir 354 metri. Iela radusies laikā starp 1870. un 1876. gadu, bet Rīgas plānā pirmo reizi iezīmēta 1876. gadā. Sākotnēji tā saukta par Augustīnes vai Augustes ielu. 1961. gadā pārdēvēta par Alauksta ielu.